Na Veliki petak panika u Essen-Vogelheimu - petstotinjak hrvatskih vjernika bježalo je pred sumnjivim čovjekom arapskih korijena koji se ponašao čudno u crkvi, javlja Croexpres.eu.



33-godišnjak je ušao u crkvu St. Thomas Morus u kojoj se okuplja hrvatska zajednica. Počeo je hodati uokolo, zbog čega su neki vjernici već napustili crkvu. Kad je nešto glasno puknulo, nastala je panika. Petstotinjak vjernika krenulo je prema vratima, u čemu su 56-godišnjakinja i 18-godišnjakinja lakše ozlijeđene. Nekoliko starijih vjernika moralo je potražiti medicinsku pomoć zbog stresa.



Policija je jako brzo stigla na mjesto događaja. Nekolicina vjernika zadržala je 33-godišnjaka koji, kako se ispostavilo, nije bio naoružan niti je, kako su neki posumnjali, na sebi imao eksploziv.





